पीजीआई के ट्रॉमा सेंटर में इलाज के लिए आए 49 वर्षीय कंप्यूटर टीचर का कहना कहना था कि उसका 35 हजार रुपये वेतन पत्नी को कम लगता हैं। आरोप है कि पत्नी पिछले दो महीने से लगातार उसके साथ झगड़ा कर टॉर्चर कर रही है। न केवल उसकी पिटाई की जाती है वरन गर्म चिमटे व पलटे से जलाना व पेन से गोदना उसका रोज का काम है। मूल रूप से पश्चिम बंगाल निवासी शिक्षक ने बताया कि उसकी शादी वर्ष 2000 में हुई थी। उसका बड़ा बेटा 12वीं और छोटा बेटा 7वीं कक्षा में पढ़ता है। दो माह पूर्व तक सब ठीक था। बाद में उसकी पत्नी ने रोज झगड़ा करना शुरू कर दिया। वह उसे मारती—पीटती है। उसने कंप्यूटर टीचर पर्स, मोबाइल व एटीएम कार्ड भी अपने पास ही रखा हैं। वेतन के सारे रुपये भी वही निकाल लेती है। ट्रामा सेंटर के प्रभारी ने बताया कि उसका ​उपचार चल रहा है। उसे कंप्यूटर संस्थान के विद्यार्थी अस्पताल लाये थे। बताया जाता है कि उसने अपने एक विद्यार्थी से आर्थिक मदद मांगी थी। तब जाकर उसे अपने टीचर की हालत का पता लगा और इलाज के लिए अस्पताल लाया गया। ​विद्यार्थी ने बताया कि शिक्षक पत्नी से बचने के लिए पिछले दस दिनों से घर भी नहीं गए हैं। वे पांच दिन की छुट्टी लेकर कोलकाता गए थे। वहां से 15 दिन में आए। इस कारण संस्थान ने उन्हें नौकरी से निकाल दिया।